CELEX: 32008R0132
Language: fi
Date: 2008-02-14
Title: Komission asetus (EY) N:o 132/2008, annettu 14 päivänä helmikuuta 2008 , henkilökohtaiseen kulutukseen tuotavia eläinperäisiä tuotteita koskevista toimenpiteistä annetun asetuksen (EY) N:o 745/2004 muuttamisesta (ETA:n kannalta merkityksellinen teksti)

15.2.2008   
            
            
               FI
            
            
               Euroopan unionin virallinen lehti
            
            
               L 41/7
            
         
      KOMISSION ASETUS (EY) N:o 132/2008,
   annettu 14 päivänä helmikuuta 2008,
   henkilökohtaiseen kulutukseen tuotavia eläinperäisiä tuotteita koskevista toimenpiteistä annetun asetuksen (EY) N:o 745/2004 muuttamisesta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (1) ja erityisesti sen 8 artiklan 5 kohdan,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 3 artiklan 5 kohdan, 16 artiklan 3 kohdan ja 17 artiklan 7 kohdan,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (3) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 745/2004 (4) vahvistetaan toimenpiteet henkilökohtaiseen kulutukseen tuotavien lihan ja lihatuotteiden sekä maidon ja maitotuotteiden osalta. Kyseiset tuotteet määritellään viittaamalla joihinkin niistä tuotteista, jotka luetellaan rajatarkastustoimipaikoilla neuvoston direktiivin 97/78/EY mukaisesti tarkastettavien tuotteiden luettelon laatimisesta 26 päivänä huhtikuuta 2002 tehdyn komission päätöksen 2002/349/EY (5) liitteessä.
            
         
               (2)
            
            
               Päätös 2002/349/EY kumottiin 17 päivästä toukokuuta 2007 rajatarkastusasemilla neuvoston direktiivien 91/496/ETY ja 97/78/EY nojalla tarkastettavia eläimiä ja tuotteita koskevista luetteloista 17 päivänä huhtikuuta 2007 tehdyllä komission päätöksellä 2007/275/EY (6), ja jotta voidaan varmistaa selkeys, johdonmukaisuus ja avoimuus, asetuksessa (EY) N:o 745/2004 on tarpeen luetella sen soveltamisalaan kuuluvat tuotteet.
            
         
               (3)
            
            
               Sen vuoksi asetusta (EY) N:o 745/2004 olisi muutettava.
            
         
               (4)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetus (EY) N:o 745/2004 seuraavasti:
   
               1)
            
            
               Korvataan 1 artiklan 1 kohta seuraavasti:
               ”1.   Tässä asetuksessa tarkoitetaan ’lihalla ja lihatuotteilla’ sekä ’maidolla ja maitotuotteilla’ liitteessä V lueteltuja tuotteita.”
            
         
               2)
            
            
               Lisätään tämän asetuksen liitteessä oleva teksti liitteeksi V.
            
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä helmikuuta 2008.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 18, 23.1.2003, s. 11.
   
      (2)  EYVL L 24, 30.1.1998, s. 9. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).
   
      (3)  EYVL L 224, 18.8.1990, s. 19. Päätös sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      (4)  EUVL L 122, 26.4.2004, s. 1.
   
      (5)  EYVL L 121, 8.5.2002, s. 6.
   
      (6)  EUVL L 116, 4.5.2007, s. 9.
   
      LIITE
      
         
            ”LIITE V
            1 artiklan 1 kohdassa tarkoitetut liha ja lihatuotteet sekä maito ja maitotuotteet
            
                        CN-koodi
                     
                     
                        Tavaran kuvaus
                     
                     
                        Selitys
                     
                  
                        ex 2 ryhmä
                        (0201–0210)
                     
                     
                        Liha ja muut syötävät eläimenosat
                     
                     
                        Lukuun ottamatta
                        sammakonreisiä (CN-koodi 0208 90 70)
                     
                  
                        0401–0406
                     
                     
                        Maito ja meijerituotteet
                     
                     
                        Kaikki
                     
                  
                        0504 00 00
                     
                     
                        Eläinten (muiden kuin kalan) suolet, rakot ja vatsat, kokonaisina tai paloina, tuoreet, jäähdytetyt, jäädytetyt, suolatut, suolavedessä, kuivatut tai savustetut
                     
                     
                        Kaikki
                     
                  
                        1501 00
                     
                     
                        Sianrasva, myös sianihra (laardi) ja siipikarjanrasva, muut kuin nimikkeeseen 0209 tai 1503 kuuluvat
                     
                     
                        Kaikki
                     
                  
                        1502 00
                     
                     
                        Nautaeläinten, lampaan tai vuohen rasva, muut kuin nimikkeeseen 1503 kuuluvat
                     
                     
                        Kaikki
                     
                  
                        1503 00
                     
                     
                        Laardisteariini, laardiöljy, oleosteariini, oleomargariini ja taliöljy, emulgoimattomat, sekoittamattomat tai muutoin valmistamattomat
                     
                     
                        Kaikki
                     
                  
                        1506 00 00
                     
                     
                        Muut eläinrasvat ja -öljyt sekä niiden jakeet, myös puhdistetut, mutta kemiallisesti muuntamattomat
                     
                     
                        Kaikki
                     
                  
                        1601 00
                     
                     
                        Makkarat ja muut sen kaltaiset tuotteet, lihasta, muista eläimenosista tai verestä; tällaisiin tuotteisiin perustuvat elintarvikevalmisteet
                     
                     
                        Kaikki
                     
                  
                        1602
                     
                     
                        Muut valmisteet ja säilykkeet, jotka on valmistettu lihasta, muista eläimenosista tai verestä
                     
                     
                        Kaikki
                     
                  
                        1702 11 00
                        1702 19 00
                     
                     
                        Laktoosi ja laktoosisiirappi
                     
                     
                        Kaikki
                     
                  
                        ex 1901
                     
                     
                        Mallasuute; muualle kuulumattomat hienoista tai karkeista jauhoista, rouheista, tärkkelyksestä tai mallasuutteesta tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 40 painoprosenttia täysin rasvattomasta aineesta laskettuna; muualle kuulumattomat nimikkeiden 0401–0404 tuotteista tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 5 painoprosenttia täysin rasvattomasta aineesta laskettuna
                     
                     
                        Ainoastaan maitoa sisältävät valmisteet
                     
                  
                        ex 1902
                     
                     
                        Makaronivalmisteet, kuten spagetti, makaroni, nuudelit, lasagne, gnocchi, ravioli ja cannelloni, myös kypsennetyt tai (lihalla tai muulla aineella) täytetyt tai muulla tavalla valmistetut; couscous, myös valmistettu
                     
                     
                        Ainoastaan lihaa sisältävät valmisteet
                     
                  
                        ex 2004
                     
                     
                        Muulla tavalla kuin etikan tai etikkahapon avulla valmistetut tai säilötyt muut kasvikset, jäädytetyt, muut kuin nimikkeen 2006 tuotteet
                     
                     
                        Ainoastaan lihaa sisältävät valmisteet
                     
                  
                        ex 2005
                     
                     
                        Muulla tavalla kuin etikan tai etikkahapon avulla valmistetut tai säilötyt muut kasvikset, jäädyttämättömät, muut kuin nimikkeen 2006 tuotteet
                     
                     
                        Ainoastaan lihaa sisältävät valmisteet
                     
                  
                        ex 2103
                     
                     
                        Kastikkeet ja valmisteet niitä varten; maustamisvalmisteita olevat sekoitukset; sinappijauho ja valmistettu sinappi
                     
                     
                        Ainoastaan lihaa tai maitoa sisältävät valmisteet
                     
                  
                        ex 2104
                     
                     
                        Keitot ja liemet sekä valmisteet niitä varten; homogenoidut sekoitetut elintarvikevalmisteet
                     
                     
                        Ainoastaan lihaa tai maitoa sisältävät valmisteet
                     
                  
                        ex 2105 00
                     
                     
                        Jäätelö, mehujää ja niiden kaltaiset jäädytetyt valmisteet, myös kaakaota sisältävät
                     
                     
                        Ainoastaan maitoa sisältävät valmisteet
                     
                  
                        ex 2106
                     
                     
                        Muualle kuulumattomat elintarvikevalmisteet
                     
                     
                        Ainoastaan lihaa tai maitoa sisältävät valmisteet
                     
                  
                        ex 2309
                     
                     
                        Valmisteet, jollaisia käytetään eläinten ruokintaan
                     
                     
                        Ainoastaan lemmikkieläinten ruoka, koiran puruluut ja jauhosekoitukset, jotka sisältävät lihaa tai maitoa
                     
                  
                        Huomautuksia:
                        
                                    Sarake 1
                                 
                                 
                                    :
                                 
                                 
                                    Jos johonkin nimikkeeseen kuuluvista tuotteista vain osalle on tehtävä eläinlääkinnälliset tarkastukset ja jollei tavaranimikkeistössä ole erityistä alanimikettä kyseisen nimikkeen osalta, nimike on merkitty tunnuksella ’ex’ (esimerkiksi ex 1901: ainoastaan maitoa sisältävät valmisteet olisi sisällytettävä mukaan).
                                 
                              
                                    Sarake 2
                                 
                                 
                                    :
                                 
                                 
                                    Tavaroiden kuvaus vastaa asetuksen (ETY) N:o 2658/87 liitteessä I olevan kuvaussarakkeen mukaista kuvausta. Kyseisen liitteen viimeisimmässä muutoksessa annetaan lisäselitykset siitä, mitä yhteinen tullitariffi tarkkaan ottaen kattaa.
                                 
                              
                                    Sarake 3
                                 
                                 
                                    :
                                 
                                 
                                    Tässä sarakkeessa annetaan tarkat tiedot kyseisistä tuotteista.”